b'\n_START_ARTICLE_\nUinunud vulkaan\n_START_PARAGRAPH_\nUinunud vulkaan on vulkaan, mis praegu ei tegutse, kuid teeb seda t\xc3\xb5en\xc3\xa4oliselt tulevikus._NEWLINE_Alternatiivse definitsiooni j\xc3\xa4rgi loetakse uinunuks vulkaani, mis praegu ei tegutse, kuid on seda ajaloolisel ajal teinud._NEWLINE_Kui uinunud vulkaan "\xc3\xa4rkab", saab temast tegevvulkaan. Tegevvulkaani t\xc3\xa4hendust m\xc3\xb5istetakse sageli siiski laiemalt, nii et peaaegu k\xc3\xb5iki uinunud vulkaane v\xc3\xb5ib samaaegselt pidada ka tegevvulkaanideks. Uinunud vulkaani eristatakse kustunust, mille tegutsemist tulevikus ei peeta t\xc3\xb5en\xc3\xa4oliseks.'